

 **Crna Gora**

 **SKUPŠTINA GLAVNOG GRADA - PODGORICE**

 **ODBOR ZA IZBOR I IMENOVANJA**

 Broj: 02-016/23 - 1344

 Podgorica, 21. novembar 2023. godine

               Na osnovu člana 21 Odluke o osnivanju Savjeta za razvoj i zaštitu lokalnu samouprave Glavnog grada (“Sl. list Crne Gore – opštinski propisi”, broj 31/19) i  člana 11 Odluke o obrazovanju radnih tijela Skupštine Glavnog grada – Podgorice (»Službeni list CG – opštinski propisi», broj 31/19), Odbor za izbor i imenovanja Skupštine Glavnog grada – Podgorice, objavljuje –

 **J A V N I  P O Z I V**

**za predlaganje kandidata, predstavnika nevladinih organizacija, za člana Savjeta za razvoj i zaštitu lokalne samouprave Glavnog grada**

 **I** - Savjet za razvoj i zaštitu lokalne samouprave Glavnog grada (u daljem tekstu Savjet) preduzima mjere za unapređenje rada lokalne samouprave.

 U ostvarivanju svojih prava i dužnosti Savjet može podnositi inicijativu za donošenje, izmjene i dopune zakona i drugih propisa kojima se uređuje lokalna samouprava, slobode i prava građana Glavnog grada, položaj, prava i dužnosti Glavnog grada, kao i predlog za zaštitu Ustavom i zakonom utvrđenih prava i dužnosti Glavnog grada, zaštitu sloboda i prava lokalnog stanovništva i podizanje nivoa kvaliteta javnih usluga.

  **II** - Savjet ima predsjednika i šest članova. Savjet se bira iz redova istaknutih i uglednih građana Glavnog grada i stručnjaka iz oblasti lokalnu samoupravu, planiranja prostora i izgradnje objekata, strateškog planiranja, privrede i društvene djelatnosti.

 U sastav Savjeta ulazi i jedan predstavnik nevladine organizacije koja se bavi pitanjima od interesa za Savjet.

 Nevladina organizacija može predložiti kandidata za člana Savjeta ako:

 - ima sjedište u Glavnom gradu i obavlja djelatnost na teritoriji Glavnog grada,

 - u statutu ima utvrđene ciljeve i djelatnosti u oblastima koje su u vezi sa dužnostima Savjeta,

 - je u poslednje tri godine realizovala najmanje jedan projekat ili aktivnost u vezi sa djelokrugom radnog tijela,

 - nema dospjelih neizmirenih obaveza po osnovu lokalnih javnih prihoda,

 - u organu upravljanja nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

 **III -** Kandidat za člana Savjeta može biti lice koje:

 - je član, zaposlen ili volonter nevladine organizacije najmanje jednu godinu prije kandidovanja,

 - je učestvovalo u realizaciji projekta ili aktivnosti koja je u vezi sa djelokrugom radnog tijela,

 - nije član organa političke partije, javni funkcioner, državni službenik, odnosno namještenik,

 - ima podršku od strane najmanje tri nevladine organizacije.

 Predlog kandidata mora biti obrazložen i sadržati pisanu saglasnost kandidata sa predlogom.

 Prilikom donošenja odluke o izboru kandidata uzima se u obzir broj pisama podrške nevladinih organizacija određenom kandidatu. U slučaju dostavljanja istog broja pisama podrške, prednost ima kandidat sa boljim referencama, odnosno sa više iskustva u oblasti koja je predmet uređivanja akta.

 **IV -** Rok za predlaganje kandidata je 30 dana od dana objavljivanja Javnog poziva.

 **V -** Predlog kandidata za člana Savjeta za razvoj i zaštitu lokalne samouprave Glavnog grada - Podgorice podnosi se Odboru za izbor i imenovanja Skupštine Glavnog grada - Podgorice, ulica Njegoševa 20.

 Javni poziv će se objaviti u dnevnom listu ″Dan″ i na web sajtu Glavnog grada – Podgorice.

 **NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel. 482-051.

 **PREDSJEDNIK ODBORA,**

 **mr Vasilije Čarapić s.r.**